независим клиент в Съюза, или чрез свързана страна в Съюза, посочена в ангажимента.
 (30)
 В ангажимента също така се пояснява чрез неизчерпателен списък в кои случаи е налице неспазване на ангажимента. Сред изброеното по-специално са сключването на компенсаторни споразумения с клиентите и участието в система за търговия, водеща до риск от заобикаляне на мерките. Списъкът включва и непреките продажби за Съюза от дружества, различни от посочените в ангажимента. Даването на заблуждаващи описания на характеристиките на модулите също представлява неспазване на ангажимента.
 (31)
 Съгласно ангажимента производителите износители също така се задължават веднъж на всяко тримесечие да предоставят на Комисията подробна информация за всичките си продажби за износ и препродажби в Съюза („тримесечни отчети“). Това предполага данните, представени в тези тримесечни отчети, да са пълни и верни, а отчетените сделки напълно да отговарят на условията на ангажимента. Задължението за отчитане на препродажбите в Съюза важи с особена сила, когато обхванатият продукт се продава на първия независим клиент чрез свързан вносител. Единствено тези отчети дават възможност на Комисията да следи дали цената при препродажба от свързания вносител на първия независим клиент е в съответствие с МВЦ.
 (32)
 Производителят износител носи отговорност за случаите на неспазване от страна на свързаните с него страни, независимо дали са посочени в ангажимента.
 (33)
 Производителите износители се ангажираха също така да се консултират с Комисията относно евентуалните трудности или въпроси, технически или от друго естество, които биха могли да възникнат по време на прилагането на ангажимента.
 В. КОНТРОЛ НА ПРОИЗВОДИТЕЛИТЕ ИЗНОСИТЕЛИ
 (34)
 При упражняването на контрол във връзка с изпълнението на ангажимента Комисията провери предоставената от AE Solar и Wuxi Saijing информация от значение за ангажимента. Комисията също така оцени публично достъпната информация относно корпоративната структура на AE Solar.
 (35)
 На основание член 8, параграф 9 и член 14, параграф 7 от основния антидъмпингов регламент и член 13, параграф 9 и член 24, параграф 7 от основния антисубсидиен регламент Комисията поиска също така съдействие от митническите органи на една държава членка и получи от тях данни.
 (36)
 Посочените в съображения 37 — 42 констатации се отнасят до установените във връзка с AE Solar и Wuxi Saijing проблеми, поради които Комисията е длъжна да оттегли приемането на ангажимента по отношение на тези двама производители износители.
 Г. ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА
 а) AE Solar
 (37)
 Според тримесечните отчети на дружеството AE Solar то е извършило няколко сделки за продажба на обхванатия продукт на вносител в Съюза, за който твърди, че не е свързан с него, и е издало фактури по ангажимента. От информацията, с която Комисията разполага, обаче става ясно, че участващият в тези сделки вносител е бил свързан с AE Solar. Вносителят в Съюза, за когото се твърди, че е несвързан вносител, има почти еднакво наименование с AE Solar, а структурата на уебадреса им и логото им са еднакви. Освен това на уебстраницата на несвързания според твърденията вносител се посочва производственият му обект в Азия. Посочените в интернет данни за връзка с мениджъра по продажбите на AE Solar автоматично препращат към уебсайта на несвързания според твърденията